*Likumprojekts*

**Grozījumi Nekustamā īpašuma valsts kadastra likumā**

Izdarīt Nekustamā īpašuma valsts kadastra likumā (Latvijas Republikas Saeimas un Ministru Kabineta Ziņotājs, 2006, 1. nr.; 2008, 7. nr.; 2009, 14. nr.; Latvijas Vēstnesis, 2009, 200. nr.; 2010, 106. nr.; 2012, 50. nr.; 2014, 228. nr.; 2016, 101., 230., 241. nr.; 2017, 102. nr.; 2018, 210. nr.; 2019, 96. nr.) šādus grozījumus:

1. Papildināt 1. pantu ar 9.1 punktu šādā redakcijā:

"91) **speciālā vērtība nodoklim** – nekustamā īpašuma nodokļa vajadzībām no kadastrālās vērtības ar noteiktu algoritmu aprēķināta vērtība;".

2. Papildināt likumu ar 72.1 pantu šādā redakcijā:

"**72.1 pants**

(1) Speciālo vērtību nodoklim aprēķina Kadastra informācijas sistēmā no kadastrālās vērtības.

(2) Nekustamā īpašuma nodokļa administrēšanas vajadzībām Kadastra informācijas sistēmā glabā speciālās vērtības nodoklim, kādas tās ir aprēķinātas uz taksācijas gada 1. janvāri vai, ja kadastra objekts reģistrēts pēc 1. janvāra, reģistrācijas dienā."

3. Papildināt 73.1 pantu aiz vārdiem "iesniegumu par kadastrālās vērtības" ar vārdiem "vai speciālās vērtības nodoklim".

4. Papildināt likumu ar jaunu XIV nodaļu šādā redakcijā:

"XIV nodaļa

S**peciālās vērtības nodoklim aprēķins**

**102. pants.** Speciālo vērtību nodoklim aprēķina:

- individuālām dzīvojamām mājam;

- dzīvokļa īpašumam, kurā ir dzīvojamā telpu grupa;

- dzīvojamajām mājām, kuras nav pilnībā sadalītas dzīvokļu īpašumos;

- dzīvojamajai telpu grupai mājās, kuras nav pilnībā sadalītas dzīvokļu īpašumos;

- dzīvojamās apbūves zemei (zemes vienības platībai ar lietošanas mērķi no lietošanas mērķu grupām “Individuālo dzīvojamo māju apbūves zeme” un “Daudzdzīvokļu māju apbūves zeme” (turpmāk – dzīvojamās apbūves zeme)).

**103. pants.** Speciālo vērtību nodoklim individuālai dzīvojamai mājai, aprēķina no īpašuma kadastrālās vērtības atņemot 100 000*euro*, un atlikušajai vērtības daļai, ja tāda ir, piemērojot koeficientu 0,2.

**104. pants.** Speciālo vērtību nodoklim dzīvokļa īpašumam, kurā ir dzīvojamā telpu grupa, aprēķina no īpašuma kadastrālās vērtības atņemot 100 000*euro*, un atlikušajai vērtības daļai, ja tāda ir, piemērojot koeficientu 0,2.

**105. pants.**  Speciālo vērtību nodoklim dzīvojamai mājai, kas nav pilnībā sadalīta dzīvokļu īpašumos, aprēķina, no ēkas kadastrālās vērtības atņemot 100 000*euro*, un atlikušajai vērtības daļai, ja tāda ir, piemērojot koeficientu 0,2.

**106. pants.** Speciālo vērtību nodoklim dzīvojamajai telpu grupai mājā, kura nav pilnībā sadalīta dzīvokļu īpašumos, aprēķina no dzīvojamās telpu grupas kadastrālās vērtības, attiecīgajai dzīvojamajai telpu grupai piekrītošās koplietošanas telpu grupas daļas kadastrālās vērtības un attiecīgajai dzīvojamajai telpu grupai piekrītošās dzīvojamās apbūves zemes daļas kadastrālās vērtības (ja zeme ietilpst vienā īpašumā ar daudzdzīvokļu māju, kura nav pilnībā sadalīta dzīvokļu īpašumos) summas atņemot 100 000 euro, un atlikušajai vērtības daļai, ja tāda ir, piemērojot koeficientu 0,2.

**107. pants.** Speciālo vērtību nodoklim dzīvojamās apbūves zemei aprēķina no lietošanas mērķim noteiktās kadastrālās vērtības atņemot 10 000*euro* un atlikušajai vērtības daļai, ja tāda ir, piemērojot koeficientu 0,2.

5. Papildināt pārejas noteikumus ar 42. punktu šādā redakcijā:

"42. Šā likuma 1. panta 9.1 punkts, 73.2 pants un XIV nodaļa stājas spēkā 2021. gada 1. janvārī."

Ministru prezidenta biedrs,

tieslietu ministrs Jānis Bordāns

Iesniedzējs:

Valsts sekretārs Raivis Kronbergs